**Záznam z neformálneho zasadnutia členov**

**Rady vlády Slovenskej republiky pre digitalizáciu verejnej správy**

**a jednotný digitálny trh**

Dátum: 4. február 2021, 10.00 hod

Miesto konania: online

Prítomní:

|  |  |  |  |
| --- | --- | --- | --- |
|  | rezort | menovaní | prítomní |
| Predseda Rady vlády | Ministerstvo investícií, regionálneho rozvoja a informatizácie SR | Veronika Remišová | Veronika Remišová |
| Podpredseda | Ministerstvo vnútra SR | Ján Lazar | Ján Lazar |
| Podpredseda | ITAS | Emil Fitoš | Emil Fitoš |
| člen | Ministerstvo investícií, regionálneho rozvoja a informatizácie SR | Marek Antal | Marek Antal |
| člen | Ministerstvo financií SR | Ľuboš Jančík | ospravedlnený |
| člen | Ministerstvo školstva, VVŠ SR | Ľudovít Paulis | Ľudovít Paulis |
| člen | Ministerstvo zdravotníctva SR | Jana Ježíková | Jana Ježíková |
| člen | Ministerstvo hospodárstva SR | Ján Oravec | Ján Oravec |
| člen | Ministerstvo práce, SVR SR | Boris Ažaltovič | Boris Azaltovič |
| člen | Ministerstvo dopravy a výstavby SR | Martin Janáček | Erik Minarovič |
| člen | Ministerstvo pôdohosp. a RV SR | Andrej Gajdoš | Andrej Gajdoš |
| člen | Ministerstvo spravodlivosti SR | Michal Luciak | Ospravedlnený |
| člen | Ministerstvo kultúry SR | Radoslav Kutáš | Radoslav Kutáš |
| člen | Ministerstvo zahraničných VaEZ SR | Ingrid Brocková | Ingrid Brocková |
| člen | Ministerstvo životn. prostredia SR | Juraj Smatana | Juraj Smatana |
| člen | Generálna prokuratúra SR | Peter Kuna | Peter Kuna |
| člen | Národný bezpečnostný úrad | Rastislav Janota | Rastislav Janota |
| člen | Štatistický úrad SR | Pavol Vadovič | Pavol Vadovič |
| člen | MIRRI SR | Peter Kucer | Peter Kucer |
| člen | Úrad vlády SR | Július Jakab | Július Jakab |
| člen | Úrad na ochranu osobných údajov | Katarína Vydarená | Katarína Vydarená |
| člen | NASES | Pavel Karel | Pavel Karel |
| člen | Únia miest Slovenska | Marek Hattas | ospravedlnený |
| člen | ZMOS |  |  |
| člen | Združenie samosprávnych krajov | Ján Marušinec | Ján Marušinec |
| člen | Slovenská informatická spoločnosť | Milan Ftáčnik | Milan Ftáčnik |
| člen | Partnerstvá pre prosperitu | Milan Ištván | Milan Ištván |
| člen | Slovensko.Digital | Ľubor Illek | Ľubor Illek |
| tajomníčka | MIRRI SR | Milada Smreková | Milada Smreková |
| prizvaný | Ministerstvo zdravotníctva SR |  | Ján Králik |
| prizvaná | Ministerstvo životn. prostredia SR |  | Viera Baštáková |
| prizvaná | Ministerstvo životn. prostredia SR |  | Katarína Belobradová |
| prizvaný | MIRRI SR |  | Ladislav Dzurus |
| prizvaný | MIRRI SR |  | Milan Andrejkovič |
| prizvaná | MIRRI SR |  | Miriam Kováčiková |
| prizvaný | MIRRI SR |  | Radoslav Repa |
| prizvaný | MIRRI SR |  | Martin Florián |
| prizvaný | MIRRI SR |  | Peter Balík |
| prizvaný | Ministerstvo práce, SVR SR |  | Jozef Snopko |
| prizvaný | Ministerstvo financií SR |  | Vladimír Bednár |
| prizvaný | Ministerstvo zahraničných VaEZ SR |  | Milan Kováč |
| prizvaná | Ministerstvo zahraničných VaEZ SR |  | Katarína Zembjaková |

Program

1. Otvorenie

* *Príhovor podpredsedníčky vlády SR a ministerky V. Remišovej – predsedníčky Rady vlády*

1. Návrh na zmenu a doplnenie Štatútu Rady vlády SR pre digitalizáciu verejnej správy a jednotný digitálny trh

* *Prezentácia sekcie digitálnej agendy MIRRI spojená s diskusiou členov*

1. Informácia o Stratégii a akčnom pláne na zlepšenie postavenia SR v indexe DESI do roku 2025

*-       Prezentácia sekcie digitálnej agendy MIRRI spojená s diskusiou členov*

1. Príprava novej NKIVS

* *Prezentácia sekcie informačných technológií verejnej správy spojená s diskusiou členov*

1. Aplikácia piatich princípov pre IT projekty v praxi

* *Prezentácia poradcu podpredsedníčky vlády SR J. Hargaša*

1. Self-assessment aktuálneho stavu kybernetickej a informačnej bezpečnosti vo vybraných orgánoch verejnej moci

* *Prezentácia sekcie kybernetickej bezpečnosti spojená s diskusiou členov*

1. Informácia o Kľúčových národných projektoch MIRRI + „Zákon o údajoch“ a „Tretia vlna opatrení proti byrokracií“

* *Prezentácia sekcie informačných technológií verejnej správy spojená s diskusiou členov*

1. Príprava Plánu obnovy a odolnosti pre Slovensko v oblasti digitalizácie

* *Prezentácia sekcie inovácií, strategických investícií a analýz MIRRI spojená s diskusiou členov*

1. Stav implementácie záverov Hodnotenia projektov ESIF (stav v akom sa projekty nachádzajú)

Overovanie národných projektov. Prioritnej osi 7 „Informačná spoločnosť“ OP II

* *Prezentácia sekcie sprostredkovateľského orgánu informatizácie spoločnosti spojená s diskusiou členov*

1. Rôzne

**K bodu 1:**

Tajomníčka Rady vlády slovenskej republiky pre digitalizáciu verejnej správy a jednotný digitálny trh (ďalej len „Rady vlády SR“) p. Milada Smreková, privítala členov a požiadala podpredsedníčku vlády a ministerku investícií, regionálneho rozvoja a informatizácie SR (ďalej „predsedníčka Rady vlády SR“) p. Veroniku Remišovú, aby predniesla úvodne slovo .

Následne predsedníčka Rady vlády SR predala slovo štátnemu tajomníkovi II. P. Antalovi (ďalej len „štátny tajomník“), ktorý členov privítal, predostrel im program a upozornil na drobnú zmenu v programe, a to že bod č. 5 bude prezentovaný ako bod č. 8 a naopak. Štátny tajomník v závere poprosil o začatie prezentovania materiálov uvedených v programe.

**K bodu 2:**

Štátny tajomníkuviedol **Návrh na zmenu a doplnenie Štatútu Rady vlády SR pre digitalizáciu verejnej správy a jednotný digitálny trh,** ktorého prekladateľom je tajomník Rady vlády SR, a požiadal p. Smrekovú, aby oboznámila prítomných s detailmi a obsahom zmien Štatútu. Následne štátny tajomník otvoril diskusiu k tomuto bodu.

P. Ftáčnik podotkol, že ako jediný problém vidí vypustenie bodu, že Rada vlády SR zasadá raz za 3 mesiace.

P. Illek poznamenal, že nevidí problém v pravidelnosti zvolávania zasadnutí Rady vlády SR, skôr, by chcel vedieť aký má plán a zámer pani predsedníčka Rady vlády SR a štátny tajomník s Radou Vlády SR, akú rola zohrá Rada vlády SR v najbližšom období (1 až 2 roky) a uviedol, že dôležitý význam Rady vidí v koordinácii informatizácie a IT projektov.

P. Ftáčnik, rovnako ako p. Illek poznamenal, že frekvencia zasadnutí nie je kľúčová, za dôležitý pokladá predmet, čo bude Rada vlády SR riešiť.

Štátny tajomník reagoval, že ako významný poradný orgán vlády SR, bude táto Rada riešiť všetky potrebné otázky týkajúce sa informatizácie a digitalizácie verejnej správy. Do budúcna chce dosiahnuť zvýšenú aktivitu jej členov.

P. Fitoš poznamenal, že Radu vlády SR je potrené vnímať ako eskalačný orgán.

Štátny tajomník požiadal, aby pre krátkosť času, boli ďalšie otázky doručené mailom na adresu tajomníka Rady vlády SR.

**K bodu 3:**

Štátny tajomníkuviedol **Informáciu o Stratégii a akčnom pláne na zlepšenie postavenia SR v indexe DESI do roku 2025,** ktorej prekladateľom je Sekcia digitálnej agendy MIRRI SR, a vyzval GR SDA pána Repu, aby predstavil prítomným obsah a detaily stratégie. Následne po predstavení dokumentu štátny tajomník otvoril diskusiu k tomuto bodu.

P. Ftáčnik podotkol, že dôležité v tejto oblasti sú reporty, teda spôsob ako sa reportuje počet tých, ktorí majú alebo nemajú digitálne zručnosti. Požiadal, aby v tejto stratégií bola zohľadnený aj dokument European Skills Agenda.

P. Fitoš pochválil ambicióznosť plánu, ale zároveň uviedol, že je túto stratégiu potrebné dopracovať vo viacerých aspektoch. Požiadal, aby sa stakeholderi z rôznych rezortov prihlásili a venovali tomu konkrétnych ľudí a konkrétne kapacity.

Pred pripomienkovaním daného dokumentu by chcel vedieť aké projekty budú realizované a ako budú financované.

Štátny tajomník poďakoval za prínosné pripomienky a požiadal, aby mu boli zaslané mailom.

P. Illek sa vyjadril k časti eGoverment, kde zdôraznil dva aspekty. Ako prvý aspekt uviedol silné zameranie sa na zlepšenie kvality dnes existujúcich služieb a druhým aspektom je komunikácia o elektronických službách.

P. Illek zároveň odporúča zlepšiť kampaň ohľadom využívania služieb eGovermentu.

P. Gajdoš podotkol, že by privítal komplexnosť, čo sa týka oblasti prepojiteľnosti.

Štátny tajomník so všetkými pripomienkami súhlasil a požiadal o ich zohľadnenie pri tvorbe materiálu.

**K bodu 4:**

Štátny tajomník uviedol materiáls názvom **Príprava novej NKIVS**. Tento materiál pripravila Sekcia informačných technológii verejnej správy MIRRI SR. Štátny tajomník odovzdal slovo p. Dzurusovi, aby predstavil materiál.

Štátny tajomník otvoril diskusiu k tomuto bodu.

P. Bučkuliak vyslovil otázku, či sa plánuje spraviť odpočet nesplnených cieľov z predošlej koncepcie NKIVS.

P. Dzurus odpovedal, že áno a že robia všetko, aby sa v dohľadnej dobe spracovali informácie o plnení predchádzajúcej koncepcie.

P. Fitoš upozornil na zložitosť koncepcie z časového, reformného a transformačného rozmeru. Poďakoval štátnemu tajomníkovi, že sa vložil do práce na novej NKIVS.

Štátny tajomník reagoval, že chcú napredovať a dôkladne sa venovať novej NKIVS.

P. Illek dodal, že dokument z roku 2016 je dobrý základ, z ktorého je aj pre krátkosť času potrebné veľa čerpať, ale veľa cieľov ostalo nesplnených a preto žiada o aktualizáciu ako to bude v novej NKIVS riadené, aby boli ciele naplnené. Keďže pre vytvorenie kvalitného dokumentu NKIVS je potrebný dlhší čas, odporúča pre MIRRI neviazať sa s prípravou na termín 1.5.2021.

Zároveň vyzýva členov Rady vlády SR, aby boli aktívni pri plnení novej NKIVS a navrhol, aby v tejto súvislosti pre členov Rady bola stanovená úloha vypracovať informáciu o stave plnenia povinností v oblasti eGovernmentu.

Štátny tajomník vníma, že všetkým na novej NKIVS záleží ale zároveň ma na zreteli aj predošlé nedostatky a podporuje vyjadrenie p. Illeka k aktivite členov Rady vlády SR pri plnení cieľov novej NKIVS.

**K bodu 5:**

Štátny tajomník uviedol **Príprava Plánu obnovy a odolnosti pre Slovensko v oblasti digitalizácie.**

Materiál pripravila Sekcia inovácií, strategických investícií a analýz (HUB) MIRRI SR. Štátny tajomník vyzval p. Balíka povereného riadením tejto sekcie, aby prítomným členom predstavil materiál.

Po prezentácií štátny tajomník otvoril diskusiu k tomuto bodu.

Štátny tajomník poznamenal, že je to len kapitola z pohľadu MIRRI SR.

P.Ištván sa opýtal, či bude poskytnutý dokument, ktorý sa týka tejto oblasti aj ako celok, nielen z pohľadu MIRRI SR.

P. Balík odpovedal, že áno.

**K bodu 6:**

Štátny tajomník uviedol **Self-assessment aktuálneho stavu kybernetickej a informačnej bezpečnosti vo vybraných orgánoch verejnej moci.** Tento materiál pripravila Sekcia kybernetickej bezpečnosti MIRRI SR. Materiál predstavil GR SKB p. Florián.

Po prezentácií štátny tajomník otvoril diskusiu k tomuto bodu.

Štátny tajomník poznamenal, že tento dotazník je potrebné vnímať ako hodnotenie aktuálnej situácie čiže *de facto* audit.

**K bodu 7:**

Štátny tajomník uviedol **Informáciu o Kľúčových národných projektoch MIRRI + „Zákon o údajoch“ a „Tretia vlna opatrení proti byrokracií“.** Tento materiál pripravila Sekcia informačných technológii verejnej správy MIRRI SR. Štátny tajomník odovzdal slovo p. Andrejkovičovi, aby predstavil materiál.

Následne štátny tajomník otvoril diskusiu k tomuto bodu.

P. Ažaltovič uvádza, že pripomienky, ktoré za rezort podal dátová kancelária nevzala do úvahy. Niektoré body v prezentácií vidí ako nereálne a žiada, aby MIRRI SR bralo do úvahy ich pripomienky. Pri návrhu Zákona o údajoch upozornil, aby sa neodstraňovala byrokracia na strane občana a zároveň narastala byrokracia na strane štátu.

Ďalšou poznámkou p. Ažaltoviča je otázka: „Ako sa popasujeme s portálom slovensko.sk a všeobecnej dostupnosti služieb občanom?“

Pri tejto otázke zároveň žiada, aby MIRRI SR a NASES na najbližšom zasadnutí Rady vlády SR zaradilo bod týkajúci sa tejto témy na prerokovanie.

Štátny tajomník žiada o samostatnú diskusiu na túto tému pre krátkosť času. Na otázku p. Ažaltoviča ohľadom portálu slovensko.sk odpovedal kladne, a teda, že sa pripravuje projekt a na najbližšom zasadnutí budú členovia s ním oboznámení.

P. Illek sa vyjadril k dátovej oblasti a zameraniu sa na zvyšovanie dátovej kvality, kde by podľa jeho návrhu malo MIRRI SR vytvoriť finančný nástroj, ktorý pomôže jednotlivým orgánom. Čo sa týka Zákona o údajoch uvádza, že ňom ako významný prínos vníma riešenie problematiky My Data.

Štátny tajomník poznamenal, že spolupráca a koordinácia čo sa týka tejto oblasti je kľúčová, do budúcna budú pripravované dopytové výzvy.

P. Ažaltovič položil otázku, ktorú vníma ako technickú, a to či to čo doteraz funguje ponechajú naďalej funkčným alebo projekt CIP zmení kompletne doteraz fungujúcu integračnú platformu.

P. Andrejkovič odpovedal, že nechcú vstupovať do zabehnutých a funkčných integrácií. Ich cieľom je rozšíriť už existujúce integrácie.

P. Ftáčnik položil otázku, či projekt dátovej integrácie znamená, že skončí systém fungovanie oversi.gov.sk a že sa budú dáta vymieňať 1 krát a to automaticky?

P. Andrejkovič vysvetlil ako to aktuálne funguje a otázku pán Ftáčnika vníma ako cieľ do budúcnosti.

**K bodu 8:**

Štátny tajomník predstavil bod s názvom **Aplikácia piatich princípov pre IT projekty v praxi**. Tento materiál pripravil poradca podpredsedníčky vlády MIRRI SR. ŠT II odovzdal slovo p. Hargašovi, aby predstavil materiál. Následne sa štátny tajomník presunul k bodu 9.

**K bodu 9:**

Štátny tajomník uviedol **Stav implementácie záverov Hodnotenia projektov ESIF (stav v akom sa projekty nachádzajú) Overovanie národných projektov. Prioritnej osi 7 „Informačná spoločnosť“ OP II**. Tento materiál pripravila Sekcia sprostredkovateľského orgánu informatizácie spoločnosti MIRRI SR. Štátny tajomník požiadal GR tejto sekcie p. Kováčikovú, aby predstavila materiál. Následne štátny tajomník otvoril diskusiu k tomuto bodu.

P. Ažaltovič sa vyjadril, že pravidlo 15% považuje za nerealizovateľné. Problém však vidí v aplikácií 5 IT princípov na zákazky, ktoré sú realizované zo štátneho rozpočtu.

P. Hargaš reagoval, že kým prostriedky nešli do obstarávania ešte je možnosť tvárnosti. Čo sa týka týchto otázok dohodol sa, že je potrebná hlbšia debata a teda si to vyžaduje samostatné pracovné stretnutie.

P. Illek podporuje aktivity MIRRI smerujúce k obsadeniu kľúčových rolí internými zamestnancami a poznamenal, že ostatné princípy boli povinné aj doteraz, preto očakáva že budú všetkými úradmi plnené.

P. Ištván odporúča, aby MIRRI SR zvolalo riadiaci výbor k prioritnej osi 7, kde by rád predniesol svoje otázky.

**K bodu 10:**

Štátny tajomník poďakoval všetkým prezentujúcim a otvoril bod **Rôzne.** Vyzval všetkých zúčastnených, aby predniesli svoje prípadné návrhy**.** Následné odovzdal slovo p. Repovi, aby predstavil informáciu k projektu **Jednotná digitálna brána.** Pán Repa požiadal iné rezorty o spoluúčasť na tomto projekte, ktoré sa stretli aj na tomto neformálnom zasadnutí.

Pán Ftáčnik požiadal, aby sa na budúcich online zasadnutiach nečítali prezentácie, ktoré boli účastníkom zaslané vopred. Navrhuje aby skôr prebehla otvorená a vecná diskusia k jednotlivým materiálom.

Štátny tajomník poďakoval za účasť členom Rady vlády SR a uviedol, že zápisnica z tohto stretnutia bude účastníkom doručená do 5 pracovných dní. Zároveň poprial pekný zvyšok dňa a zasadnutie uzavrel.